******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 29 martie - 02 aprilie, 2021 2](#_Toc68516546)

[Selecţie de Acte normative apărute în Monitorul Oficial al României în perioada 29 martie – 02 aprilie, 2021 3](#_Toc68516547)

[Comunicate de presă ale Guvernului României 5](#_Toc68516548)

[Declarații de presă susținute de premierul Florin Cîţu 5](#_Toc68516549)

[**Discursul premierului Florin Cîțu la evenimentul de marcare a Centenarului Institutului Național de Cercetare-Dezvoltare Medico-Militară „Cantacuzino”** 6](#_Toc68516550)

[Informaţie Europeană 7](#_Toc68516551)

[NOUTĂȚI – Informații UTILE 7](#_Toc68516552)

[Un nou model orientativ de contract de finanțare și anexele acestuia: Beneficiarii POCA nu vor mai transmite rapoarte trimestriale de progres, ci semestriale 7](#_Toc68516553)

[POAD: 518,83 milioane euro investiți în măsuri de sprijin pentru persoanele dezavantajate 7](#_Toc68516554)

[APIA efectuează plata beneficiarilor Măsurii 14 - Bunăstarea animalelor 8](#_Toc68516555)

[Căutăm antreprenori sociali cu viziune și mentori care vor să se implice în scalarea ecosistemului afacerilor cu impact din România! 8](#_Toc68516556)

[Programul EU4Health, intrat în vigoare! 9](#_Toc68516557)

[APIA: Se eliberează adeverințe pentru beneficiarii Campaniei 2021 10](#_Toc68516558)

[Conferință online privind Programul pentru Acvacultură și Pescuit 2021-2027 11](#_Toc68516559)

[Ministerul Dezvoltării deblochează problema lipsei arhitecților șefi din localități 11](#_Toc68516560)

[Competiția Regiostars Award 2021: Vor fi premiate proiecte finanțate de UE care demonstrează excelență și abordări noi în dezvoltarea regională 12](#_Toc68516561)

[Schema de sprijin pentru sectorul HoReCa: Înscrierile ar urma să înceapă după 1 iunie 12](#_Toc68516562)

[Consultări 13](#_Toc68516563)

[Versiunea a 3-a de lucru a Programului Operațional Regional pentru Regiunea Sud-Est 2021-2027, lansată spre consultare publică 13](#_Toc68516564)

[POCA: Ghidul pentru implementarea de acțiuni de formare în domeniul achizițiilor la nivelul autorităților și instituțiilor publice, lansat spre consultare publică 13](#_Toc68516565)

[APELURI – Finanțări 14](#_Toc68516566)

[AFCN, sesiunea II/2021: 15 milioane de lei pentru finanțarea propunerilor de proiecte culturale 14](#_Toc68516567)

[Data Market Services Accelerator: Program de accelerare pentru companii nou create 15](#_Toc68516568)

[Accessibility Hackathon: Eveniment și competiție dedicate unei mai bune integrări a persoanelor cu dizabilități pe piața muncii prin intermediul unor soluții tehnologice inovatoare 15](#_Toc68516569)

[POR: Lansarea apelului Proof of Concept, estimată pentru trimestrul II al anului 2021 15](#_Toc68516570)

[FRDS: Schema de granturi mici „Acces la finanțare” va fi relansată la începutul lunii aprilie 15](#_Toc68516571)

[Apelul „Drepturile omului – implementare la nivel național” aferent FRDS, prelungit până la 22 aprilie 2021 16](#_Toc68516572)

[Apel de proiecte adresat cercetătorilor experimentați din orice domenii 16](#_Toc68516573)

[Apelul pentru electrificarea gospodăriilor prin granturi norvegiene, prelungit până la sfârșitul lunii iunie 2021! 16](#_Toc68516574)

**Anul 2021 – numărul 13**

**29 martie-02 aprilie**

Repere din agenda publică a conducerii institutiei prefectului - judeţul Hunedoara
în perioada 29 martie - 02 aprilie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefecților Oana Andreea BIRIȘ și SZÉLL Lörincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***29 martie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara* | ***29 martie*** |
| *Ședință de lucru cu reprezentanții Consiliului Județean Hunedoara și a Primăriei Municipiului Deva* | ***29 martie*** |
| *Întâlnire de lucru cu doamna Movileanu Silvia, director executiv al Direcției Județene de Statistică Hunedoara* | ***29 martie*** |
| *Întâlnire de lucru cu domnul Brândușa Mircea Călin, director al Direcția Județeană pentru Cultură Hunedoara* | ***29 martie*** |
| *Ședință de lucru la sediul OCPI Hunedoara* | ***29 martie*** |
| *Întâlnire de lucru cu primarul comunei Peștișu Mic* | ***29 martie*** |
| *Întâlnire de lucru cu primarul comunei Bănița* | ***29 martie*** |
| *Întâlnire de lucru pe tema integrării romilor* | ***29 martie*** |
| *Participare la emisiunea “Cafeaua de la ora 11” la “Radio Color” Orăștie* | ***30 martie*** |
| *Ședință cu reprezentanții instituțiilor și structurilor din județ pentru buna desfășurare a verificărilor pentru respectarea măsurilor împotriva COVID-19* | ***30 martie*** |
| *Participare la ședința Colegiului Prefectural al județului Hunedoara* | ***30 martie*** |
| *Participare la semnarea Acordului de colaborare pentru implementarea proiectului „Școală și Carieră – Fii meseriaș” care se va derula la Liceul Tehnologic Energetic „Dragomir Hurmuzescu” din Deva* | ***30 martie*** |
| *Verificarea secției ATI a spitalului municipiului Orăștie* | ***30 martie*** |
| *Participare la emisiunea „În lumina adevărului” a postului de televiziune „INFO HD”* | ***30 martie*** |
| *Ședință de lucru la sediul Direcției Județene de Sport și Tineret Hunedoara* | ***30 martie*** |
| *Ședință de lucru la sediul Direcției Județene pentru Cultură Hunedoara* | ***30 martie*** |
| *Întâlnire de lucru cu domnul Kelemen Alexandru, reprezentant ITI Valea Jiului* | ***30 martie*** |
| *Ședință de lucru cu domnul col. Cîrmaci Narcis, șef oficiu Administrația Națională a Rezervelor de Stat și Probleme Speciale Hunedoara* | ***31 martie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***31 martie*** |
| *Întâlnire de lucru cu domnul Gușe Emanuel, director ANRSC Hunedoara* | ***31 martie*** |
| *Verificare respectare măsuri împotriva Covid-19 în municipiul Orăștie* | ***31 martie*** |
| *Întâlnire CNAIR-DRDP Timișoara și proprietari terenuri pasaj DC 42 de la km 337+898 autostrada A1* | ***31 martie*** |
| *Participare la emisiunea „ORA EXACTĂ” difuzată de televiziunea „Antena 3” – Deva* | ***31 martie*** |
| *Întâlnire de lucru cu domnul Iuliu WINKLER europarlamentar UDMR* | ***1 aprilie*** |
| *Întâlnire cu reprezentanții tuturor instituțiilor publice și de stat cu atribuții în activitatea de depozitarea, transportul și sortarea deșeurilor menajere precum și protecția mediului* | ***1 aprilie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***1 aprilie*** |
| *Întâlnire de lucru cu domnul David Adrian Nicolae, director al Casei Județene de Asigurări de Sănătate* | ***1 aprilie*** |
| *Verificare aspecte sesizate Primăria comunei Burjuc* | ***1 aprilie*** |
| *Întâlnire de lucru la sediul DSVSA cu domnul Josan Lucian Laurențiu, director executiv al Direcției Sanitar-Veterinară și pentru Siguranța Alimentelor* | ***2 aprilie*** |
| *Acordare interviu postului de televiziune InfoHD* | ***2 aprilie*** |
| *Întâlnire de lucru cu domnul Zoltan Pogocsan, viceprimarul municipiului Deva* | ***2 aprilie*** |
| *Participare la conferință de presă împreună cu doamna Vetuța Stănescu, deputat PNL și domnul Iacob Ridzi Florin-Tiberiu, primarul municipiului Petroșani* | ***2 aprilie*** |
| *Participarea la CJSU online* | ***2 aprilie*** |
| *Deschiderea centrelor de vaccinare din comunele Șoimuș și Vața de Jos* | ***3 aprilie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României
în perioada 29 martie – 02 aprilie, 2021

**M. Of. nr. 312/29 martie 2021**

* **295** **– Guvernul României** - Hotărâre pentru aprobarea Normelor metodologice de aplicare unitară a dispozițiilor Ordonanței de urgență a Guvernului nr. 97/2005 privind evidența, domiciliul, reședința și actele de identitate ale cetățenilor români, precum și pentru stabilirea formei și conținutului actelor de identitate, ale dovezii de reședință și ale cărții de imobil
* **328** **– Guvernul României** - Hotărâre privind aprobarea stemei comunei Hărău, județul Hunedoara

**M. Of. nr. 315/29 martie 2021**

* **352** **– Guvernul României** - Hotărâre pentru modificarea Hotărârii Guvernului nr. 136/2016 privind aprobarea normelor metodologice pentru determinarea costului standard per elev/preșcolar și stabilirea finanțării de bază de la bugetul de stat, din sume defalcate din T.V.A. prin bugetele locale, pe baza costului standard per elev/preșcolar, pentru toți preșcolarii și elevii din învățământul general obligatoriu particular și confesional acreditat, precum și pentru cei din învățământul profesional și liceal acreditat, particular și confesional
* **6776– Departamentul pentru Situații de Urgență** - Ordin privind instituirea măsurii de carantină zonală pentru municipiul Orăștie, județul Hunedoara

**M. Of. nr. 316/29 martie 2021**

* **52** **– Parlamentul României -** Lege privind aprobarea Ordonanței de urgență a Guvernului nr. 59/2020 pentru stabilirea unor măsuri suplimentare în domeniul protecției sociale în contextul situației epidemiologice determinate de răspândirea coronavirusului SARS-CoV-2
* **53** – **Parlamentul României** - Lege privind aprobarea Ordonanței de urgență a Guvernului nr. 121/2020 pentru completarea art. 2 din Ordonanța Guvernului nr. 13/2017 privind aprobarea participării României la Programul pentru școli al Uniunii Europene și pentru adoptarea unor măsuri privind redistribuirea stocurilor de produse înregistrate ca urmare a suspendării cursurilor în unitățile de învățământ preuniversitar

**M. Of. nr. 318/30 martie 2021**

* **M.120** – **Ministerul Apărării Naționale** - Ordin pentru folosirea căminelor militare, cabanelor militare, sanatoriilor și a altor facilități recreative și sportive aflate în patrimoniul Ministerului Apărării Naționale (republicare)

**M. Of. nr. 320/30 martie 2021**

* **298** – **Guvernul României** - Hotărâre pentru aprobarea tezelor prealabile ale Codului amenajării teritoriului, urbanismului și construcțiilor

**M. Of. nr. 322/30 martie 2021**

* **20** – **Guvernul României** - Ordonanță de urgență privind stabilirea unor măsuri în cadrul sistemului de asigurări sociale de sănătate în contextul evoluției situației epidemiologice determinate de răspândirea coronavirusului SARS-CoV-2, precum și pentru abrogarea unor prevederi din Ordonanța de urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr. 227/2015 privind Codul fiscal, a Legii educației naționale nr. 1/2011, precum și a altor acte normative, pentru modificarea și completarea Legii nr. 95/2006 privind reforma în domeniul sănătății și pentru modificarea Legii farmaciei nr. 266/2008
* **353** – **Guvernul României** - Hotărâre pentru modificarea Hotărârii Guvernului nr. 72/2013 privind aprobarea normelor metodologice pentru determinarea costului standard per elev/preșcolar și stabilirea finanțării de bază a unităților de învățământ preuniversitar de stat, care se asigură din bugetul de stat, din sume defalcate din T.V.A. prin bugetele locale, pe baza costului standard per elev/preșcolar

**M. Of. nr. 328/31 martie 2021**

* **255** – **Primul-Ministru** - Decizie privind constituirea Comitetului de coordonare pentru monitorizarea implementării Strategiei naționale de renovare pe termen lung

**M. Of. nr. 331/01 aprilie 2021**

* **48** – **Ministerul Afacerilor Interne** - Ordin privind aprobarea Normelor de aplicare în Ministerul Afacerilor Interne a Legii nr. 168/2020 pentru recunoașterea meritelor personalului participant la acțiuni militare, misiuni și operații pe teritoriul sau în afara teritoriului statului român și acordarea unor drepturi acestuia, familiei acestuia și urmașilor celui decedat

**M. Of. nr. 332/01 aprilie 2021**

* **56** – **Parlamentul României** - Lege privind suplimentele alimentare

**M. Of. nr. 333/01 aprilie 2021**

* **369**– **Guvernul României** - Hotărâre privind organizarea și funcționarea Ministerului Educației
* **370 – Guvernul României** - Hotărâre privind organizarea și funcționarea Ministerului Transporturilor și Infrastructurii
* **371 – Guvernul României** - Hotărâre privind organizarea și funcționarea Ministerului Cercetării, Inovării și Digitalizării

**M. Of. nr. 339/02 aprilie 2021**

* **24**– **Guvernul României** - Ordonanță de urgență pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de relansare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Declarații de presă susținute de premierul Florin Cîţu

Florin Cîţu: Bună dimineața! În weekend sau săptămâna trecută, știți foarte bine am luat câteva decizii care au ca scop să ne ajute să trecem peste această perioadă de pandemie, să încetinească gradul de răspândire a virusului în rândul populației. Aceste măsuri sunt unice în Europa pentru că ele depind de gradul de incidență. Știți foarte bine că în toată Europa astfel de măsuri sunt luate unitar pentru întreaga țară. În România sunt luate măsuri în funcție de gradul de incidență, tocmai pentru că știm că există deja în societate o oboseală după un an de zile în care am combătut această pandemie, dar încă nu am trecut și este nevoie de încă un efort pentru ca împreună să trecem peste această perioadă. Am luat aceste măsuri pentru a încetini gradul de răspândire a virusului și pentru a ne permite să accelerăm campania de vaccinare. Așa cum am spus, în luna aprilie vom avea în plus 4,5 milioane de doze de vaccin, vom crește numărul de persoane vaccinate la 100.000 sau capacitatea de a vaccina la 100.000 de persoane zilnic și față de planul inițial, dacă acest calendar de livrare a vaccinurilor se păstrează, vom putea vorbi de o vaccinare a 10 milioane de cetățeni în luna august față de luna septembrie, deci am avansat lucrurile cu o lună, totul depinde de noi să mergem să ne vaccinăm. În același timp, am văzut în spațiul public și în special la cei de la PSD, la opoziția politică mesaje puțin confuze. Pe de o parte, acum câteva luni de zile ne spuneau că suntem prea relaxați și că România este singura țară din Europa relaxată, acum vin și ne spun că impunem restricții. Eu sunt pregătit să ascult și opinia specialiștilor din PSD, specialiștii nu au culoare politică. Lupta pentru sănătatea românilor nu are culoare politică, dar decât să dăm mesaje politice confuze în această perioadă, este momentul să stăm toți la masă cu specialiștii și să vedem care sunt cele mai bune soluții pentru români, pentru sănătatea românilor. Vă voi răspunde la întrebări.

Reporter: Veți menține aceste restricții în ciuda nemulțumirilor din stradă?

Florin Cîţu: Eu am spus de fiecare dată, știți foarte bine că sunt liberal, oamenii pot să protesteze atâta timp cât nu încalcă legislația în vigoare.

Reporter: Cum îi veți determina să țină cont de măsurile adoptate?

Florin Cîţu: Dreptul de a avea opinie în România rămâne, avem opinii diferite, pentru mine foarte important este să continue campania de vaccinare, este foarte important să găsim cele mai bune măsuri de a-i ajuta pe români, știți foarte bine că situația din spitale este să spunem foarte aglomerată, de aceea, luăm aceste măsuri. În acest moment pe acest lucru mă concentrez. Oamenii trebuie să respecte legea, toți trebuie să respectăm legea.

Reporter: Cei care au protestat azi noapte au încălcat deja legislația, vor fi sancționați pentru că se anunță proteste din nou?

Florin Cîţu: Îi înțeleg pe români că după un an de zile au obosit, toți am obosit, ne luptăm cu pandemia de un an de zile și am făcut toate eforturile. Am comandat doze de vaccin mai multe decât am avea nevoie pentru a ne asigura că, dacă este nevoie anul viitor, vom avea acest vaccin, dacă nu este nevoie, vom putea să exportăm, pentru că trebuie să ajutăm și populația din jurul României, nu este de ajuns să vaccinăm doar cetățenii români, dacă vrem să scăpăm de pandemie. Vom face toate eforturile și vom sta la masă cu oricine vine cu orice vine cu soluții pentru a-i ajuta pe români în această perioadă dificilă. Vă mulțumesc mult de tot!

\*

**Discursul premierului Florin Cîțu la evenimentul de marcare a Centenarului Institutului Național de Cercetare-Dezvoltare Medico-Militară „Cantacuzino”**

*Domnule președinte al României,*

*Domnilor miniștri*

*Domnule comandant-director general,*

*Doamnelor și domnilor,*

Marcăm astăzi centenarul Institutului Cantacuzino, o instituție românească de elită, care s-a impus drept un brand de succes în lumea cercetării.

Descoperirile științifice remarcabile în plan internațional și cercetările neobosite ale unor specialiști pasionați au fost pilonul care a susținut Institutul Cantacuzino în perioade extrem de dificile. Și aici nu mă refer atât la perioada anterioară anului 1989, ci și la ceea ce s-a întâmplat ulterior. Când subfinanțarea, frecventele schimbări manageriale și ingerința politicului au făcut ca această instituție etalon în cercetare să fie la un pas de colaps. Este o lecție pe care nu trebuie să o uităm!

Eforturile deosebite din ultimii ani au salvat Institutul Cantacuzino și au făcut posibilă continuarea cercetărilor și relansarea activității de fabricație a produselor biologice, cartea de vizită care l-a făcut renumit.

Anul trecut, în ciuda dificultăților pandemice, specialiștii institutului au reușit repunerea în funcțiune a echipamentelor, verificarea întregului flux tehnologic și producerea primelor doze, necomerciale, de vaccin gripal trivalent. Sunt premise foarte bune că la Cantacuzino va fi realizat la scară largă un produs sigur și benefic pentru români.

Încă de la începutul pandemiei de COVID-19, Institutul Cantacuzino a avut un rol vital în efortul comun de a apăra sănătatea cetățenilor.

S-a aflat și continuă să fie în prima linie în lupta cu noul coronavirus prin efectuarea de teste, dar și prin studii valoroase cu privire la transmiterea infecției COVID-19. Pentru prima dată în România, s-a realizat secvențierea genomului virusului.

 *Doamnelor și domnilor,*

Respect istoria Institutului Cantacuzino și cred în viitorul său și al cercetării românești.

Ca prim-ministru voi continua să susțin cu toată convingerea proiectele și inițiativele institutului.

Însă, dincolo de asigurarea resurselor necesare, cred că cel mai important sprijin pe care Guvernul îl poate da specialiștilor de la Cantacuzino este să-i lase să-și facă treaba. Să nu îi încurce cu decizii politice și să nu uite lecția trecutului!

Cantacuzino va rămâne în prima linie de combatere a pandemiei, atât prin ceea ce face în prezent, dar și prin capacitatea și expertiza pe care le va pune în valoare în cadrul mecanismului european de creștere a capacității de producție a vaccinului împotriva COVID-19.

Transmit felicitări specialiștilor pentru realizările remarcabile, pentru continuarea tradiției în cercetarea românească!

Doresc mult succes celor care, prin munca lor, prin cercetările pe care le fac, protejează sănătatea României!

La mulți ani Institutului Cantacuzino și cât mai multe proiecte reușite!

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.Programul președinției se axează pe cinci domenii principale, care sunt în concordanță cu obiectivele agendei strategice a UE:* consolidarea rezilienței Europei
* promovarea încrederii în modelul social european
* promovarea unei redresări durabile
* accelerarea unei tranziții digitale echitabile și favorabile incluziunii
* reafirmarea rolului UE în lume, cu garantarea faptului că acesta se va baza pe deschidere și multilateralism

[Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. |

🏵🏵🏵

NOUTĂȚI – Informații UTILE

Un nou model orientativ de contract de finanțare și anexele acestuia: Beneficiarii POCA nu vor mai transmite rapoarte trimestriale de progres, ci semestriale

AM POCA a publicat la sfârșitul săptămânii trecute un noul model orientativ de contract de finanțare și anexele acestuia.

***Descarcă*** documentele

Modificarea constă în faptul că, beneficiarii proiectelor aferente apelurilor competitive nu vor mai transmite rapoarte trimestriale de progres, ci semestriale.

Modificarea a fost evidențiată în **Anexa III Raportări privind stadiul implementării proiectului** și în **Anexa III A – Raportul de progres.**

Sursa: AM POCA

\*

POAD: 518,83 milioane euro investiți în măsuri de sprijin pentru persoanele dezavantajate

Comunitățile defavorizate din România au beneficiat de un sprijin consistent din partea Uniunii Europene, prin intermediul Programului Operațional Ajutorarea Persoanelor Dezavantajate 2014-2020, se arată într-un comunicat oficial al Ministerului Investițiilor și Proiectelor Europene.

Conform MIPE, 21 contracte de finanțare, având o valoare totală de 518,83 milioane euro, sunt implementate prin POAD, în scopul sprijinirii sub diferite forme a persoanelor dezavantajate. Sumele alocate pentru cele mai importante măsuri de sprijin:

* 415.496.933 euro alocați pentru acordarea de alimente de bază;
* 27.000.000 euro pentru materiale școlare;
* 12.000.000 euro pentru trusouri nou-născuți;
* 38.400.000 euro pentru produse de igienă.

În prezent, se află în proces de contractare două cereri de finanțare  în valoare totală eligibilă de 3.498.581,83 euro, conform comunicatului oficial. Alte două apeluri de proiecte în valoare totală de 44.027.951,16 euro, respectiv apelul Acordarea de materiale școlare (rechizite și vestimentație necesară frecventării școlii), în valoare de 27.000.000 euro și apelul Asistență tehnică cu un disponibil de 17.027.951,16 euro sunt deschise.

La nivelul POAD se estimează o rată de supracontractare de 124,71% din totalul alocării financiare aferente programului operațional rezultată din contractele de finanțare deja semnate. Se adaugă valoarea proiectelor în curs de contractare, precum și valoarea contractelor de finanțare estimate pentru proiectele care urmează sa fie depuse în cadrul apelurilor deschise.

Previziunile privind gradul de supracontractare se regăsesc [**aici**](https://mfe.gov.ro/wp-content/uploads/2021/04/07b762305714645b3e0dfafb53ee92c2.pdf).

Sursa: MIPE

\*

APIA efectuează plata beneficiarilor Măsurii 14 - Bunăstarea animalelor

Agenția de Plăți şi Intervenție pentru Agricultură a informat vineri, 2 aprilie 2021, faptul că a demarat procesul de autorizare la plată pentru Măsura 14 - Plăţi privind bunăstarea animalelor - pachet a) Plăți în favoarea bunăstării porcinelor și pachet b) Plăţi în favoarea bunăstării păsărilor, pentru cererile depuse în anul 2020.

Suma totală autorizată la plată până la data de 01.04.2021 este de 99.085.552,92 euro, respectiv 473.926.199,57 lei, pentru un număr de 465 de beneficiari care au accesat această formă de plată compensatorie în conformitate cu prevederile legislaţiei europene şi naţionale în vigoare.

Valoarea în lei este calculată la cursul de schimb de 4,7830 lei/euro stabilit de Banca Centrală Europenă în data de 31 decembrie 2019.

Acordarea plăţilor compensatorii aferente Măsurii 14 - Plăţi privind bunăstarea animalelor se realizează în conformitate cu Fişa Măsurii 14 din Programul Național de Dezvoltare Rurală - PNDR 2014 – 2020.

Sursa: APIA

\*

Căutăm antreprenori sociali cu viziune și mentori care vor să se implice în scalarea ecosistemului afacerilor cu impact din România!

Antreprenorii care creează impact social în comunități și profesioniștii care vor să sprijine consolidarea ecosistemului antreprenoriatului social românesc se pot înscrie în programul de incubare [**Bridge for Billions**](https://www.bridgeforbillions.org/innovation-programs/?_ga=2.128094028.1187482920.1616504300-1965758658.1613469811) - program premiat care sprijină dezvoltarea afacerilor cu impact la nivel global. Scopul programului de incubare este să sprijine afacerile sociale selectate să devină pregătite pentru investiții. Programul de incubare reprezintă o etapă din dezvoltarea unui nou [instrument de finanțare](https://www.fonduri-structurale.ro/stiri/24705/fonduri-structurale-ro-consolideaza-finantarea-antreprenorilor-sociali-din-romania-printr-o-noua-initiativa-sprijinita-de-comisia-europeana) pe care fonduri-structurale.ro, Ashoka România, CONDA (Austria), QOIN (Olanda) și Bridge for Billions (Spania) îl creează pentru antreprenorii sociali din România.

Antreprenorii și mentorii selectați vor avea oportunitatea să se implice direct în construcția instrumentului și de a beneficia primii de astfel de investiții.

**Antreprenor social? De ce să te înscrii în programul nostru:**

* **Metodologie testată**: Vei urma o programă și vei utiliza instrumente dezvoltate în ultimii 5 ani. Peste 1800 de antreprenori au beneficiat deja de acest program, din 86 de țări;
* **Mentori:** Vei avea ocazia să lucrezi săptămânal cu un mentor din comunitatea internațională Bridge for Billions și un mentor cu experiență de business din România
* **Rețea internațională:** Vei deveni parte dintr-o comunitate de fondatori din 86 de țări care împărtășesc resurse & depășesc provocări împreună
* **Învățare activă:** Platforma oferă o abordare de „învățare prin experiență” inspirată de „Disciplined Entrepreneurship” dezvoltată de MIT; la final vei avea un plan de business detaliat pe care îl poți prezenta oricărui investitor național sau internațional
* **Oriunde, oricând:** Colaborezi de oriunde, oricând este potrivit pentru tine și pentru echipa ta prin intermediul platformei online



**De ce să devii mentor în programul nostru**:

* **Devii parte a unei rețele internaționale de mentori dedicați inovării:** In prezent în rețeaua programului Bridge for Billions există peste 1200 de mentori voluntari din 86 de țări;
* **Cunoști inovatorii sociali din România:** Te conectezi cu fondatori în funcție de interesele tale și alegi echipa al cărui mentor dorești să fii
* **Informație structurată:** Vei urma metodologia step-by-step de incubare și vei acoperi un subiect săptămânal
* **Oriunde, oricând:** Colaborezi de oriunde, oricând este potrivit pentru tine
* **Nu ești singur:** Managerii de incubare Bridge for Billions sunt lângă tine pentru ghidare
* **Validează-ți competențele:** Dezvoltă-ți calitățile profesionale în domeniul antreprenoriatului
* Mentorshipul antreprenorilor în cadrul acestui program este **o experiență 100% bazată pe voluntariat** în care vei avea oportunitatea să contribui la dezvoltarea unei afaceri sociale și să înveți metodologii de antreprenoriat
* **Vei putea contribui la dezvoltarea instrumentului de finanțare** pe care îl creăm pentru antreprenorii sociali din România



**Ce căutăm noi la tine?**

* Antreprenor:
	+ Idee de afacere socială validată (chiar și incipient)
	+ Afacere inovatoare social  - contribui concret la atingerea unui Sustainable Development Goal (<https://sdgs.un.org/goals>) și vizezi un nivel de impact superior celui direct
	+ Produsul/serviciul tău contribuie la crearea unei schimbări la nivel comunitar/societal
* Mentor:
	+ Experiență profesională de cel puțin 5 ani (experiența în finanțarea antreprenoriatului social și/sau ca antreprenor e un plus!)
	+ Implicare de 1,5 ore/săptămână în perioada iunie – octombrie 2021

**Ce este programul Bridge for Billions?**

* Program de incubare online dedicat antreprenorilor sociali din România, derulat în perioada mai – octombrie 2021
* Programul facilitează interacțiunea 1-1 între mentori și antreprenori sociali prin instrumente online și îndrumare pentru dezvoltarea afacerilor sociale

Ecosistemul antreprenoriatului social din România beneficiază de o nouă oportunitate facilitată de fonduri-structurale.ro și Ashoka România. În perioada mai – octombrie 2021, 20 de afaceri sociale și 20 de mentori cu experiență de business din România pot participa la programul de incubare gratuit [**Bridge for Billions**](https://www.bridgeforbillions.org/innovation-programs/?_ga=2.128094028.1187482920.1616504300-1965758658.1613469811)**.** Participarea la program este gratuită pentru participanții selectați din România.

Pentru detalii scrie-ne la rpreluca@fonduri-structurale.ro sau la telefon 0725072533, persoană de contact: Raluca Prelucă.

Sursa: https://www.fonduri-structurale.ro

\*

Programul EU4Health, intrat în vigoare!

CComisia Europeană a anunțat intrarea în vigoare vineri, 26 martie, a programului „UE pentru sănătate”. Aceasta urmează adoptării de către Consiliu la 17 martie și votului Parlamentului European din 9 martie cu privire la program.

Este vorba despre ultimul pas necesar pentru a pune la dispoziție suma de 5,1 miliarde euro cu scopul de a consolida reziliența sistemelor de sănătate și a promova inovarea în sectorul sănătății.

Programul „UE pentru sănătate” va avea o contribuție semnificativă la redresarea post-COVID-19, îmbunătățind sănătatea populației din UE, sprijinind lupta împotriva amenințărilor transfrontaliere privind sănătatea și sporind gradul de pregătire și capacitatea UE de a răspunde în mod eficace la viitoarele crize sanitare, în cadrul unei viitoare Uniuni Europene a sănătății puternice, conform comunicatului.

**Context**

„UE pentru sănătate” este un program de finanțare ambițios și specific pentru perioada 2021-2027, menit să asigure un nivel ridicat de protecție a sănătății umane în toate politicile și activitățile Uniunii, în conformitate cu abordarea „O singură sănătate” (One Health). [Propus de Comisie la 28 mai 2020](https://www.fonduri-structurale.ro/stiri/24012/eu4health-programul-pentru-sanatate-cu-un-buget-de-9-4-miliarde-de-euro), programul este răspunsul UE la pandemia de COVID-19, care a avut un impact major asupra personalului medical, a pacienților și a sistemelor de sănătate din Uniune. „UE pentru sănătate” este, din punct de vedere financiar, cel mai mare program al UE în domeniul sănătății și va oferi finanțare țărilor UE, organizațiilor din domeniul sănătății și ONG-urilor.

Programul „UE pentru sănătate” își propune:

* să îmbunătățească și să promoveze sănătatea în Uniune;
* să protejeze cetățenii Uniunii împotriva amenințărilor transfrontaliere grave la adresa sănătății;
* să amelioreze disponibilitatea, accesibilitatea și caracterului abordabil al medicamentelor, al dispozitivelor medicale și al produselor relevante în situații de criză;
* să consolideze sistemele de sănătate, reziliența acestora și utilizarea eficientă a resurselor.

**Etapele următoare**

Programul a intrat în vigoare la 26 martie. Primul program de lucru pentru 2021 va fi adoptat și pus în aplicare de Comisie în urma consultării cu statele membre în cadrul Grupului de coordonare al programului „UE pentru sănătate”, conform Regulamentului privind înființarea programului „UE pentru sănătate”. Programul va fi pus în aplicare de către o nouă agenție executivă, Agenția Executivă pentru Domeniile Sănătății și Digital, care își va începe activitatea la 1 aprilie.

Sursa: Reprezentanța Comisiei Europene în România

\*

APIA: Se eliberează adeverințe pentru beneficiarii Campaniei 2021

Agenția de Plăți și Intervenție pentru Agricultură (APIA) a transmis ieri, 29 martie 2021, faptul că a început eliberarea de adeverințe pentru beneficiarii următoarelor scheme și măsuri implementate de Agenție în cadrul Campaniei 2021, astfel:

Schemele de plăți directe:

* schema de plată unică pe suprafață (SAPS),
* plata redistributivă,
* plată pentru practici agricole benefice pentru climă şi mediu (plata pentru înverzire).

Măsurile de mediu şi climă:

* Măsura 10 – Agromediu și climă,
* Măsura 11 – Agricultură ecologică,
* Măsura 13 - Plăți pentru zone care se confruntă cu constrângeri naturale).

Prin adeverință se confirmă, la data emiterii acesteia:

* suprafața determinată la plată pentru schemele de plată care fac obiectul convenției,
* că s-a efectuat controlul administrativ sau controlul preliminar, sau datele au fost preluate din informațiile existente în cererea închisă în aplicația IPA online și înregistrată în IACS, după caz, asupra cererii beneficiarului referitor la eligibilitatea schemelor de plată care fac obiectul convenției
* că beneficiarul, la data emiterii Adeverinței, nu face obiectul excluderilor de la plată pentru aceste scheme de plată, îndeplinind condițiile generale pentru acordarea sumelor cuvenite, în conformitate cu legislația în vigoare.

Adeverințele pot fi solicitate la APIA prin mijloace electronice.

Conform comunicatului, până la această dată (n.r. 29 martie 2021), au fost eliberate un număr de 325 de adeverințe pentru schemele de plăți directe și 292 de adeverințe pentru măsurile de mediu și climă.

Sursa: APIA

\*

Conferință online privind Programul pentru Acvacultură și Pescuit 2021-2027

Ministerul Agriculturii și Dezvoltării Rurale a lansat ieri, 30.03.2021, invitația de participare la evenimentul privind Programul pentru Acvacultură și Pescuit (PAP) 2021-2027.

Conferința se va desfășura online, prin intermediul platformei ZOOM, în data de **15.04.2021, începând cu ora 10:00**.

În cadrul acesteia, vor fi dezbătute aspecte precum:

Detalii referitoare la măsurile lansate/în curs de lansare;

Posibile cauze/elemente/impedimente în accesarea măsurilor lansate/în curs de lansare;

Demersuri necesare în vederea remedierii deficiențelor identificate;

Măsuri propuse a fi incluse în PAP 2021-2027;

Întrebări punctuale adresate experților DGP AMPOPAM privind situații specifice.

**Cui se adresează?**

La acest eveniment sunt așteptați reprezentanți ai autorităților publice locale, ai FLAG-urilor, ai ANPA, potențiali beneficiari și pescari interesați de oportunitățile oferite de măsurile finanțate din FEPAM 2014-2020 precum și de noile operațiuni prevăzute în PAP 2021 - 2027.

Conform comunicatului oficial, participanții vor confirma prezența prin sistemul de preînregistrare al ZOOM.

**Date de acces**

Link eveniment: <https://zoom.us/j/98497818429?pwd=aG95OFZRVzdTWGtuRnlza29hUzNiQT09>

Meeting ID: 984 9781 8429

Passcode: 127001

Organizatorii au recomandat adresarea întrebărilor în avans, la adresa de e-mail: popam.comunicare@madr.ro .

**Persoane de contact**

Aida Slav/Dana Gafițianu, 021/30.79.813

Dan Diaconeasa, 0725256219.

Sursa: AM POPAM

\*

Ministerul Dezvoltării deblochează problema lipsei arhitecților șefi din localități

Ministerul Dezvoltării, Lucrărilor Publice și Administrației a lansat în dezbatere publică [proiectul de Ordonanță de urgență a Guvernului](https://mlpda.ro/pages/proiectougmodificarelegea350amenajareteritoriuurbanism) care are scopul de a încuraja dezvoltarea localităților prin deblocarea problemelor legate de lipsa arhitecților șefi.

*”Autorizațiile de construire pot fi eliberate dacă un proiect se încadrează în planul urbanistic zonal și cel general al unei localități. Arhitectul șef al localității este însărcinat cu implementarea prevederilor acestora, dar 14 județe, 49 municipii și 140 de orașe din România nu au un arhitect șef. Problema este și mai acută în mediul rural: doar 19 din cele 2.862 comune au arhitect șef”,* a arătat ministrul Cseke Attila. Acesta a adăugat că în județele Gorj, Buzău și Ialomița nicio unitate administrativ-teritorială nu are arhitect șef.

La propunerea MDLPA, unitățile administrativ-teritoriale vor putea coopera în vederea desfășurării activităților de control, inspecție, urbanism și amenajarea teritoriului, pe principii de eficiență, eficacitate și economicitate, la nivelul asociațiilor de dezvoltare intercomunitară ai căror membri sunt, sau la nivelul structurilor județene cu personalitate juridică ale structurilor asociative, ori la nivelul structurilor asociative ale autorităților administrației publice locale recunoscute ca fiind de utilitate publică.

Pentru comunele care nu aparțin unei asociații de dezvoltare intercomunitară, atribuțiile arhitectului șef vor fi îndeplinite de către un funcționar public din aparatul de specialitate al primarului, absolvent al cursurilor de formare profesională continuă de specialitate în domeniul amenajării teritoriului, urbanismului și autorizării construcțiilor.

De asemenea, va fi eliminată atestarea profesiei de arhitect șef exclusiv de către Registrul Urbaniştilor din România și se va reglementa posibilitatea realizării cursurilor de specialitate de către Institutul Național de Administrație. ”*În prezent doar 1.973 persoane sunt atestate RUR, și lucrează în administrația publică locală doar 183. România are 3.228 unități administrativ-teritoriale care au nevoie de un arhitect șef. Este evident că pe baza reglementărilor actuale lipsa arhitecților șefi nu poate fi soluționată ”,* a arătat ministrul.

Nu în ultimul rând, obligativitatea de a avea șapte ani vechime în specialitatea studiilor a fost redusă la cinci ani pentru arhitecții șefi din municipii și orașe și la trei ani în comune.

Sursa:MDLPA

\*

Competiția Regiostars Award 2021: Vor fi premiate proiecte finanțate de UE care demonstrează excelență și abordări noi în dezvoltarea regională

Comisia Europeană organizează Competiția Regiostars Award 2021, în cadrul căreia se premiază proiecte finanțate de UE care demonstrează excelență și abordări noi în domeniile legate de creșterea competitivității întreprinderilor locale, comunități verzi și rezistente într-o lume digitală, încurajarea incluziunii și non-discriminării, promovarea sistemelor alimentare verzi în zonele urbane funcționale și îmbunătățirea mobilității ecologice în regiuni.

În fiecare an, Comisia Europeană premiază proiecte finanțate de UE care demonstrează excelență și abordări noi în dezvoltarea regională, cu obiectivul de a inspira și alte regiuni din Europa. Proiectele participante vor fi în centrul activităților de comunicare la nivel European.

Premiile Regiostars sunt acordate pentru 5 categorii tematice: creștere inteligentă, durabilă și incluzivă, dezvoltare urbană și un subiect ales al anului.

În acest an, ceremonia se concentrează pe domenii care sunt o parte crucială a politicii regionale a Uniunii Europene, astfel:

SMART Europe – creșterea competitivității întreprinderilor locale într-o lume digitală;

Europa VERDE – comunități verzi și rezistente în mediul urban și rural;

FAIR Europe – încurajarea incluziunii și non-discriminării;

URBAN Europe – promovarea sistemelor alimentare verzi, durabile și circulare în zonele urbane funcționale;

TEMA ANULUI – îmbunătățirea mobilității ecologice în regiuni: Anul European al căii ferate 2021.

Un grup de cadre universitare de nivel înalt din domeniile respective va evalua cererile depuse și va selecta câștigătorii. În plus, publicul va decide propriul câștigător dintre finaliști, printr-un vot online.

[Platforma de aplicații online](https://regiostarsawards.eu/) va fi deschisă până la data de 9 mai 2021.

Mai multe detalii despre criteriile de aplicare și categoriile de premii se regăsesc [***aici***](http://www.adrcentru.ro/wp-content/uploads/2021/03/Ghidul-aplicantului-regiostars_2021_en.pdf).

Sursa: Agenția de Dezvoltare Regională Centru

\*

Schema de sprijin pentru sectorul HoReCa: Înscrierile ar urma să înceapă după 1 iunie

Miercuri, 31.03.2021, Secretarii de Stat ai Ministerului Economiei, Antreprenorialului și Turismului s-au întrunit cu reprezentanții mai multor asociații profesionale și organizații patronale din turism pentru a dezbate modalitatea prin care va fi implementată schema de ajutor de stat destinată industriei HoReCa.

Secretarul de stat Paul Ene a făcut cunoscut interesul MEAT de a elimina problemele de înregistrare pe platforma electronică cu ajutorul Serviciului de Telecomunicații Speciale.

Au fost aduse clarificări din partea Secretarului de Stat Valentina Sagyo privind baza de calcul și categoriile de venituri care intră în componența cifrei de afaceri, ce stă la baza formulei de calcul pentru obținerea granturilor.

În cadrul ședinței au fost menționate și modificările care urmează să fie dezbătute și votate de Camera Deputaților:

eliminarea limitărilor aduse cheltuielilor eligibile prin OUG nr.10/2021 prin articolul 5, alineatul 5: „Din grantul acordat beneficiarii pot achita obligațiile fiscale, precum și alte creanțe bugetare administrate de organul fiscal central, care se înregistrează la plată după data acordării ajutorului de stat și până la expirarea perioadei de 12 luni, respectiv 24 de luni, prevăzută la art. 5.”

posibilitatea de opta pentru virarea granturilor în conturi deschise la băncile comerciale, ce vor fi selectate în program printr-o procedură transparentă;

majorarea plafonului maxim cumulativ, pentru prezenta schemă și alte măsuri de sprijin COVID-19, de la 800.000 euro, la 1.800.000 euro.

Conform comunicatului oficial, în a doua jumătate a lunii aprilie, proiectul procedurii de implementare a schemei de ajutor de stat pentru HoReCa va fi supus dezbaterii publice.

**Deschiderea etapei de înscriere** va fi realizată după 1 iunie. Până la această dată, beneficiarii vor putea depune, conform termenelor legale, situațiile financiare obligatorii, se arată în comunicatul oficial.

Sursa: MEAT

🏵

Consultări

Versiunea a 3-a de lucru a Programului Operațional Regional pentru Regiunea Sud-Est 2021-2027, lansată spre consultare publică

În continuarea procesului de consultare publică, în vederea elaborării POR 2021-2027 pentru Regiunea de Dezvoltare Sud-Est, Agenția pentru Dezvoltare Regională Sud-Est a publicat la sfârșitul săptămânii trecute, spre consultare publică, versiunea a 3-a de lucru a documentului.

POR Sud-Est 2021-2027 este primul program operațional elaborat la nivelul Regiunii Sud-Est, care ține cont de nevoile și specificul regional, fiind un document strategic de programare care acoperă domeniile: specializare inteligentă și inovare, creșterea competitivității IMM-urilor, digitalizare în folosul cetățenilor, eficiență energetică, protecția și conservarea naturii, dezvoltare urbană, mobilitate și accesibilitate regională, infrastructura educaționala, turism și patrimoniu cultural.

Versiunea de lucru din luna martie 2021 a POR Sud-Est 2021-2027 poate fi consultată [***aici***](https://www.fonduri-structurale.ro/descarca-document/32487).

Propunerile de îmbunătățire a documentului, comentariile și observațiile pot fi trimise la adresa de e-mail: planificare@adrse.ro.

Sursa: ADR SE

\*

POCA: Ghidul pentru implementarea de acțiuni de formare în domeniul achizițiilor la nivelul autorităților și instituțiilor publice, lansat spre consultare publică

AM POCA a lansat **ieri 31 martie 2021,** spre consultare publică, în cadrul Obiectivului specific 1.4. Creșterea transparenței și responsabilității sistemului de achiziții publice în vederea aplicării unitare a normelor și procedurilor de achiziții publice și reducerea neregulilor în acest domeniu, ***Ghidul solicitantului pentru IP21/2021 (MySMIS: POCA/934/1/4)***, ***Sprijin pentru implementarea de acțiuni de formare în domeniul achizițiilor la nivelul autorităților și instituțiilor publice*,**împreună cu anexele acestuia.

Scopul acestui apel non-competitiv este de a susține măsuri pentru îmbunătățirea competențelor personalului din administrația publică (funcționari publici, demnitari și personal contractual) implicat în procesul de derulare a procedurilor de achiziții publice.

Poate solicita finanțare Institutul Național de Administrație.

[***Descarcă***](https://www.fonduri-structurale.ro/descarca-document/32529) ghidul

În acest context, părțile interesate sunt invitate să se implice în cadrul procesului de consultare a ghidului, iar opiniile și contribuțiile la îmbunătățirea acestui document sunt așteptate, în [formatul](https://ghid.poca.ro/index.php) pus la dispoziție de către AM POCA, **până la data de 5 aprilie 2021, ora 17:00.**

Sursa: AM POCA

🏵

APELURI – Finanțări

AFCN, sesiunea II/2021: 15 milioane de lei pentru finanțarea propunerilor de proiecte culturale

Administrația Fondului Cultural Național a anunțat, în cursul săptămânii trecute, alocarea a 15 milioane de lei pentru finanțarea proiectelor și programelor culturale în sesiunea II/2021.

„Cu sprijinul colegilor din Ministerul Culturii a fost emisă cu prioritate fila de buget pentru Fondul Cultural Național și suntem astfel în măsură să anuntăm cadrul de derulare al acestei sesiuni. Pe baza resurselor existente în Fond, Consiliul AFCN a alocat 13 milioane de lei pentru finanțarea proiectelor culturale, organizate până la 15 noiembrie 2021, și 2 milioane de lei pentru programele multianuale derulate în perioada iulie 2021 – 15 iunie 2023. În condițiile date, calendarul sesiunii se extinde cu 30 de zile pentru depunerea ofertelor culturale, conform prevederilor legale” a precizat Irina Cios, directoarea AFCN.

**Perioada de înscriere** a proiectelor culturale pe platforma online a demarat la 1 martie și **se va finaliza pe 30 aprilie 2021**.

Proiectele culturale pot fi încadrate în **11 arii tematice**:

1. Arte vizuale
2. Teatru
3. Muzică
4. Dans
5. Artă digitală șI noile medi
6. Educație prin cultură
7. Intervenție culturală,
8. Patrimoniu cultural material
9. Patrimoniu cultural imaterial
10. Promovarea culturii scrise
11. Proiecte cu caracter repetitiv

Acestora li se adaugă programele multianuale, definite separat.

Începând cu această sesiune un operator cultural nu poate înscrie în concurs mai mult de 2 (două) oferte culturale pe sesiune, dintre care poate propune un singur program multianual.

Se menține condiția de eligibilitate ca ofertele culturale depuse să nu fie co-finanțate din alte fonduri publice care aplică scheme de minimis.

[**Descarcă**](https://www.fonduri-structurale.ro/descarca-document/32542) ghidul

**Înscrieri pentru evaluatori**

AFCN a anunțat totodată că cei interesați să se implice ca evaluatori, își pot depune candidatura în aplicația online.

Candidatura se depune individual, începând cu 1 aprilie, prin completarea unui profil personal în aplicația online, accesibilă la www.afcn-experti.ro, urmată de selectarea butonului de înscriere la sesiunea curentă și selectarea a maximum două arii tematice de expertiză.

Termenul limită pentru înscrierea ofertelor culturale și a candidaturii evaluatorilor este 30 aprilie 2021, ora 17:00.

Sursa: AFCN

\*

Data Market Services Accelerator: Program de accelerare pentru companii nou create

Agenția de Dezvoltare Regională București-Ilfov a anunțat lansarea programului european „Data Market Services Accelerator", finanţat de Comisia Europeană prin programul „Orizont 2020" care are drept **obiectiv principal** sprijinirea companiilor tinere să-şi îmbunătăţească performanţele, să intre în contact cu parteneri de afaceri şi investitori şi să-şi sporească vizibilitatea pe piaţă.

Timp de şase luni, cele 50 de companii selectate vor beneficia de sesiuni de instruire gratuite pe teme de interes pentru dezvoltarea afacerilor, cum ar fi: regulamentul general privind protecția datelor (GDPR), proprietate intelectuală, atragerea de investitori, business development și management de produs, expertiză în legislația aferentă proceselor de colectare și operare date, promovare internațională și dezvoltarea de abilități specifice Data Science.

**Programul se adresează companiilor nou-create** din domeniile: agricultură, inteligență artificială, blockchain, securitate cibernetică, educație, energie şi mediu, finanțe, sănătate, IoT (Internet of Things), producţie, servicii profesionale, comerţ cu amănuntul, orașe smart şi mobilitate, aerospaţial, sport etc.

Înregistratea în cadrul programului se poate realiza până la data de **30 aprilie 2021**.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/431/data-market-services-accelerator).

Ana-Maria Radu, [www.fonduri-structurale.ro](http://www.fonduri-structurale.ro)

Sursa: ADRBI

\*

Accessibility Hackathon: Eveniment și competiție dedicate unei mai bune integrări a persoanelor cu dizabilități pe piața muncii prin intermediul unor soluții tehnologice inovatoare

Începând cu 17 martie, Kaufland România a lansat Accessibility Hackathon, hackathon-ul social special creat pentru a ajuta la o mai bună integrare a persoanelor cu dizabilități pe piața muncii prin intermediul celor mai inovatoare soluții tehnologice dezvoltate de una dintre echipele participante.

Persoanele interesate să intre în competiție se pot înscrie împreună cu o echipă până la data de 14 aprilie.

Competiția se va desfășura în intervalul 16 aprilie – 14 mai.

Pe 14 mai, echipele participante vor prezenta soluțiile dezvoltate în fața juriului, în cadrul unui eveniment online deschis publicului, iar cel mai bun proiect va câștiga marele premiu de 16.000$.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/432/kaufland-romania-accessibility-hackathon-solutii-pentru-o-mai-buna-integrare-a-persoanelor-cu-dizabilitati-pe-piata-muncii-prin-intermediul-unor-solutii-tehnologice-inovatoare).

Sursa: [www.fonduri-structurale.ro](http://www.fonduri-structurale.ro)

\*

POR: Lansarea apelului Proof of Concept, estimată pentru trimestrul II al anului 2021

Ca urmare a unei solicitări a fonduri-structurale.ro, Ministerul Dezvoltării, Lucrărilor Publice și Administrației a transmis faptul că **lansarea apelului POR OS 1.2 - Proof of Concept este estimată pentru trimestrul II al anului 2021**, fiind necesară asigurarea experților evaluatori de către Comisia Europeană. Având în vedere specificul acestui apel, evaluarea proiectelor va fi realizată de experți care vor fi furnizați de către Comisia Europeană.

Reamintim că în cursul lunii noiembrie 2020, a fost [publicat în Monitorul Oficial,](https://www.fonduri-structurale.ro/stiri/25009/apelul-proof-of-concept-ordinul-privind-aprobarea-schemei-a-fost-publicat-in-monitorul-oficial) ordinul privind aprobarea schemei de ajutor de minimis pentru sprijinirea IMM în vederea realizării de procese de dezvoltare a unor modele conceptuale inovative în domeniile de specializare inteligentă, în cadrul POR 2014-2020 (Proof of concept).

***Sursa:*** [***www.fonduri-structurale.ro***](http://www.fonduri-structurale.ro)

\*

FRDS: Schema de granturi mici „Acces la finanțare” va fi relansată la începutul lunii aprilie

Documentația aferentă apelului „Acces la finanțare – 2021” se află într-o etapă avansată de pregătire, lansarea acestuia fiind estimată în prima săptămână a lunii aprilie 2021, conform unui comunicat oficial al Fondului Român de Dezvoltare Socială, emis ieri, 30 martie 2021.

Apelul se adresează autorităților locale și are în vedere acordarea de granturi cu valori cuprinse între 5.000 și 40.000 de euro, în scopul elaborării de documentații tehnice necesare realizării de investiții în infrastructura socială a localităților care includ comunități dezavantajate.

Conform comunicatului oficial, noul apel nu aduce schimbări semnificative de abordare, comparativ cu cele precedente.

FRDS a reamintit faptul că până în acest moment în cadrul schemei de granturi mici „Acces la finanțare” au fost deschise două sesiuni de finanțare, aferente anilor 2019 și 2020, prin intermediul cărora au fost finanțate 17 proiecte, în valoare totală de cca. 400.000 de euro.

Investițiile propuse în cadrul proiectelor finanțate au vizat îmbunătățirea infrastructurii rutiere, modernizarea și construirea de poduri, construirea și reabilitarea de școli și gradinițe, respectiv modernizarea infrastructurii medicale de la nivel local.

Sursa: FRDS

\*

Apelul „Drepturile omului – implementare la nivel național” aferent FRDS, prelungit până la 22 aprilie 2021

Fondul Român de Dezvoltare Socială a decis prelungirea termenului-limită de depunere a proiectelor în cadrul [apelului de proiecte „Drepturile omului – implementare la nivel național”](https://www.fonduri-structurale.ro/alte-finantari/402/fondul-roman-de-dezvoltare-sociala-apelul-nr-5-drepturile-omului-implementare-la-nivel-national)până la data de 22 aprilie 2021, termenul inițial fiind 9 aprilie 2021.

Această modificare a fost inclusă într-un corrigendum publicat luni, 29 martie 2021. Pe lângă prelungirea termenului-limită de depunere a proiectelor, prin intermediul corrigendum-ului au fost operate și alte modificări, prin care au fost clarificate prevederile referitoare la eligibilitatea partenerilor de proiect și la valoarea totală a investițiilor. Cei implicați în pregătirea unor proiecte care urmează a fi depuse în cadrul apelului sunt invitați să consulte noua formă a documentației de apel, actualizată în urma publicării ***[Corrigendumului nr. 1](https://www.fonduri-structurale.ro/descarca-document/32530%22%20%5Ct%20%22_blank)***[.](https://www.fonduri-structurale.ro/descarca-document/32530%22%20%5Ct%20%22_blank)

Lansat în 8 ianuarie 2021**,**apelul Drepturile omului – implementare la nivel național este finanţat prin intermediul Granturilor SEE 2014-2021 și vizează îmbunătățirea implementării deciziilor Curții Europene a Drepturilor Omului de la Strasbourg (CEDO) și a recomandărilor de țară emise de alte organisme ale Consiliului Europei.

Sursa: FRDS

\*

Apel de proiecte adresat cercetătorilor experimentați din orice domenii

Consiliul European de Cercetare (European Research Council) a lansat un program de finanțare destinat cercetătorilor cu experiență cuprinsă între 7 și 12 ani acumulată după ce și-au finalizat studiile doctorale.

Prin programul **ERC Consolidator Grants** se propune asigurarea un mediu favorabil dezvoltării proiectelor individuale ale cercetătorilor din orice domeniu.

Finanțarea acordată poate ajunge până la 2 milioane de euro pentru o perioadă de 5 ani, iar termenul de depunere al proiectelor este 20 aprilie 2021.

Pentru mai multe detalii consultați secțiunea de [alte finanțări](https://www.fonduri-structurale.ro/alte-finantari/434/erc-consolidator-grants-programme-fonduri-acordate-cercetatorilor-experimentati-din-orice-domenii).

Elena Buzilă, www.fonduri-structurale.ro

Sursa: Consiliul European de Cercetare

\*

Apelul pentru electrificarea gospodăriilor prin granturi norvegiene, prelungit până la sfârșitul lunii iunie 2021!

Miercuri, 31 martie 2021, a fost anunțată prelungirea **până la 30 iunie 2021, ora 14:00** a apelurilor pentru Propuneri de Proiecte - Electrificarea gospodăriilor, din cadrul Programului pentru Energie în România, respectiv:

[Schemă Granturi Mici – SGS-6.1(a): Electrificare gospodării (Granturi SEE)](https://www.fonduri-structurale.ro/alte-finantari/403/schema-de-granturi-mici-electrificare-finantata-prin-granturile-see)

[Apel pentru Propuneri – Apel 6.1(b): Electrificare gospodării (Granturi Norvegiene).](https://www.fonduri-structurale.ro/alte-finantari/404/apel-de-proiecte-electrificare-finantata-prin-granturi-norvegiene)

Termenul inițial de depunere era 29 aprilie 2021, 14:00.

**Despre**

Rezultatul preconizat al proiectelor este electrificarea gospodăriilor în zonele unde rețeaua electrică nu este fezabilă din punct de vedere economic. Realizarea preconizată este furnizarea de electricitate către cel puțin 2.000 de gospodării neelectrificate.

**Solicitanți eligibili**: Orice entitate, publică sau privată, comercială sau non-comercială, precum și organizații non-guvernamentale, înființate ca persoană juridică în România.

**Parteneri de Proiect eligibili:** Orice entitate publică sau privată, comercială sau non-comercială, înființată ca persoană juridică în Norvegia ori în România.

Ana-Maria Radu, www.fonduri-structurale.ro

Sursa: Innovation Norway

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/